पीडित व्यक्ति से प्राप्त सीधी जानकारी और वास्तविक ड्रामे के सम्मिश्रण का उपयोग कर यह शो लोगों को उस दुनिया में ले जा रहा है, जहां असामान्य, भयावह और कभी-कभी जीवन के लिए घातक अलौकिक घटनाएं मंडरा रही हैं।इस शो में कम सनसनीखेज उपायों को आजमाया गया है, क्योंकि हमारा उद्देश्य दर्शकों को इसके साथ जोडना, इसमें शामिल करना और साथ ही उनका मनोरंजन करना भी है। इसीलिए इसमें रहस्य के तत्व को कम रखा गया है, ताकि यह टेलीविजन के दर्शकों को ज्यादा विश्वसनीय लगे। शो फीयर फाइल्स में दिखाई जाने वाली घटनाओं के बारे में इसके निर्माताओं अभिमन्यु सिंह और माजिद खान ने वर्षो तक अनुसंधान किया है।